Като мегаполис, Истанбул има какво да предложи на семействата, които пътуват с деца и искат да комбинират почивка с културното наследство на града и уикенд с най-различни семейни забавления. Турският Дисниленд или Isfanbul Theme Park, още наричан Vialand (Виаланд) е в топ 10 на тематичните паркове в света и печели наградата European Star Award 2016 сред 800 тематични парка в Европа. Има над 24 различни атракции, от които можеш да избираш, като например: четвъртото най-добро в Европа влакче в увеселителен парк – „Nefeskesen“ („Спиращо дъха“) – което достига скорост до 110 км./ч. само за 3 секунди; Лудата река (Cilgin Nehir) – едно незабравимо приключение по 700-метрова река и водопад; Кулата на справедливостта; Кинг Конг; водното приключение Викинг. Това е място за хора от всички възрасти, пристрастени към адреналина. Аквариумът в Истанбул SEA LIFE е забележителност с площ от над 8 000 кв.м., 21 тематични зони и 47 изложбени аквариума с повече от 15 000 морски създания. Дълъг 83 м. океански тунел съпровожда посетителите в 270° градусово подводно приключение. Тук можеш да видиш най-голямата колекция от хищници в Европа с 2,5-метрови тигрови акули, тропическа зона, дигитален аквариум и известната болница за костенурки. LEGOLAND е още един чудесен избор за страхотно прекарване на времето. В този развлекателен парк децата на възраст от 3 до 10 години могат да разкрият своята креативност с атракции като LEGO mini-land, Kingdom Quest, LEGO Racers, LEGO Farm, LEGO Factorym и LEGO 4D Cinema.